
	Republika Hrvatska
	

	Visoki prekršajni sud Republike Hrvatske Zagreb
	


                       Broj:IR-94/2026

	
	



R J E Š E N J E

Visoki prekršajni sud Republike Hrvatske u vijeću sastavljenom od sutkinja  ovog suda  Nade Horvatović   kao predsjednice vijeća, te  Ivanke Mašić i Gordane Korotaj    kao članica vijeća, uz sudjelovanje sudskog  savjetnika Ivice Ožbolta   kao zapisničara , u prekršajnom postupku protiv okr. Luke Firića, zbog prekršaja iz članka 286 .st. 12. i dr. Zakona o sigurnosti prometa na cestama ( „Narodne novine“: 67/08, 48/10, 74/11, 80/13, 158/13, 92/14, 64/15, 108/17, 70/19, 42/20 , 114/22 i 133/23 ), odlučujući o žalbi okr.  Luke Firića, podnijetoj po branitelju Matku Čeliću, odvjetniku  iz Splita,  protiv rješenja Općinskog prekršajnog   suda u Splitu,  od 21. srpnja  2026., broj:  Pp -9926/2026-4, u sjednici vijeća održanoj dana 27. srpnja  2026.

r i j e š i o  j e:

Odbija se kao neosnovana žalba okrivljenika Luke Firića   i pobijano rješenje o zadržavanju se  potvrđuje.

Obrazloženje

1. Rješenjem Općinskog prekršajnog   suda u Splitu  sukladno  članku 135. stavke 1. t.  3. Prekršajnog zakona od  dana 21. srpnja  2026., pod brojem:  Pp -9926/2026-4 okrivljenom Luki Firiću  određeno je zadržavanje. Protiv okrivljenika  je podnesen optužni  prijedlog zbog prekršaja iz članka  286. stavka  12.  i članka 282. stavka 9. Zakona o sigurnosti prometa na cestama.

2. Zadržavanje po tom rješenju okrivljenom Luki Firiću  traje od dana uhićenja dana 21. srpnja 2026. u 2,45 sati i traje do 3. kolovoza 2026. u 19,00 sati. 

3. Protiv tog rješenja o zadržavanju okrivljenik je pravodobno  izjavio žalbu po svom  branitelju zbog povrede materijalnog prava i pogrešno i nepotpuno utvrđenog činjeničnog stanja, kako proizlazi iz sadržaja žalbe.

4. Žalitelj predlaže da se iz razloga navedenih u žalbi, žalba prihvati.

5. Žalba nije osnovana.

6. Odredbom članka 135.stavka 1. Prekršajnog zakona propisano je da,ako je protiv određene osobe podnesen optužni prijedlog za prekršaj propisan zakonom,a radi se o prekršaju protiv javnog reda i mira,prekršaju vezanom za nasilje u obitelji ili prekršaju za koji se može izreći kazna zatvora ili novčana kazna veća od 1.327,23  eura, sud može  sam ili na prijedlog tužitelja,nakon što je ispitao okrivljenika i utvrdio da ne postoje razlozi za odbacivanje optužnog prijedloga iz članka 161. Zakona, odrediti zadržavanje ako, među ostalim, postoje okolnosti koje opravdavaju bojazan da će okrivljenik ponoviti istovrsni prekršaj.

7. Kako je u konkretnom slučaju protiv okr. Luke Firića  podnesen optužni prijedlog zbog prekršaja iz članka 216. stavka 3. Zakona o sigurnosti prometa na cestama  i kako iz stanja spisa proizlazi kao i iz obrazloženja rješenja da  postoji opravdana bojazan da će okrivljenik ponoviti istovrsni prekršaja, s obzirom se radi o recidivistu koji ukazuje upornost u vršenju istovrsnog  prekršaja u prometu, pozivajući se na izvadak iz prekršajne evidencije, prvostupanjski sud je pravilno ocijenio da su se stekli uvjeti za njegovo zadržavanje. Žalbeni navodi žalitelja nisu od utjecaja na pravilnost i zakonitost pobijane odluke. 

8. Zbog izloženih razloga, riješeno je kao u izreci rješenja.  

	
U Zagrebu 27. srpnja  2026. 

	Zapisničar: 
	
	Predsjednica vijeća:

	
	
	

	Ivica Ožbolt, v.r. 
	
	Nada Horvatović, v.r.


   
[bookmark: _GoBack]Rješenje se dostavlja Općinskom prekršajnom  sudu u Splitu, u 5 otpravaka: za spis, okrivljenika, branitelja i podnositelja zahtjeva.	
	
Za točnost otpravka – ovlašteni službenik
						Upraviteljica zajedničke  sudske pisarnice: 
                                                                      
                                                                                      Edita Vrkljan

